Erasmus Universiteit Rotterdam

Die **Erasmus Universiteit Rotterdam** (afgekort: *EUR*) is 'n Nederlandse universiteit in die stad Rotterdam. Die universiteit is genoem na die teoloog, filosoof en humanis Desiderius Erasmus (1466/67/69-1536). 

Die kampusse is op twee plekke geleë wat *Hoboken* en *Woudestein* genoem word. Verder is die *Erasmus University College* in die voormalige munisipale biblioteek gevestig en daar is ook 'n vestiging in Den Haag wat *ISS International Institute of Social Studies* genoem word.

Die universiteit het in 2016 28&nbsp;047 studente gehad. Van hulle het 5&nbsp;542 uit die buiteland gekom. Meer as die helfte van hulle kom uit Europa ( Rusland ingesluit), 27% is van Asië, 8% kom uit Afrika, 3,5% uit Suid-Amerika en byna 4% uit Noord-Amerika.

## Geskiedenis 
duimnael|185px|Fakulteitsgebou Woudestein

duimnael|185px|Erasmus-paviljoen
Die Erasmus Universiteit Rotterdam in sy huidige vorm bestaan sedert 1973, maar sy geskiedenis gaan terug tot 1913. Dit is die jaar waarin 'n private inisiatief tot oprigting van die *Nederlandsche Handels-Hoogeschool* breë steun van die Rotterdamse sakesektor gekry het. Die wettiglike erkenning van die hoër onderwys in handel en ekonomie as wetenskaplike dissiplines het in 1939 tot 'n ander naam gelei. De *NHH* het die *NEH* geword: die *Nederlandsche Economische Hoogeschool*.

Die maatskappy het in die 1960s vinnig ontwikkel en die skool is uitgebrei met fakulteite in die regsgeleerdheid en die sosiale wetenskappe. Later het nog die filosofie, geskiedkunde, kunsgeskiedenis en bedryfskunde gevolg. Die groei van die aantal studente het nuwe huisvesting vereis en die *NEH* het in 1968 verhuis van die Pieter de Hoochweg in Rotterdam-Wes na Kralingen waar die argitekte Kees Elffers, A. van der Heijen en C. Hoogeveen die nuwe kampus Woudestein ontwerp het. 

Die *Stichting Klinisch Hoger Onderwijs* het hom sedert 1950 ingespan om 'n volledige medies-wetenskaplike opleiding in Rotterdam moontlik te maak. Die Nederlandse owerheid het in 1966 die *Medische Faculteit Rotterdam* gestig. Sy huisvesting is op die Hoboken-terrein naas een van belangrikste hospitale van die stad, die *Dijkzigtziekenhuis*.

In 1973 het die *NEH* en die mediese fakulteit saamgesmelt en het dit die *Erasmus Universiteit Rotterdam* geword, die eerste universiteit wat na een persoon genoem is,  naamlik Erasmus, wat in hierdie stad gebore is.

Later het twee ander hospitale, die *Daniel de Hoedkliniek* -bekend vir sy kankerbestryding en die *Sophia Kinderziekenhuis* saamgesmelt met *Dijkzigt* en het dit die *Erasmus Medisch Centrum* (Erasmus MC) geword.

### Name 
*1913-1939 Nederlandsche Handels-Hoogeschool
*1939-1973 Nederlandsche Economische Hoogeschool
*1950-1966 Stichting voor Klinisch Hoger Onderwijs
*1966-1973 Medische Faculteit Rotterdam
*1973- Erasmus Universiteit Rotterdam

## Galery 

Lustrum sculpture by Ger van Iersel.jpg|*Zonder titel* beeld deur Ger van Iersel (1983)
Tegelversiering Karel Appel Woudestein.jpg|Tegelversiering deur Karel Appel (1969)
Carillon Campus Woudestein.jpg|Carillon op die Kampus Woudestein
Erasmus Statue University right.jpg|Brons standbeeld van Erasmus (2008)
Erasmus Statue at Erasmus University Rotterdam (front).jpg|*Desiderius Multiplex* in die Senaatsgebou.

## Fakulteite en institute 
[duimnael|Die *Erasmus Medisch Centrum* op die plek Hoboken, gesien vanuit die [Museumpark]]
[duimnael|[Johan Cruijff gee gas-lesing aan die Erasmus Universiteit (1985)]]
Die universiteit het sewe fakulteite en twee besondere institute.

### Fakulteite 
* Erasmus School of Economics (ESE)
* Erasmus School of Law (ESL)
* Erasmus School of Social and Behavioural Sciences (ESSB)
** Erasmus University College (EUC)
* Erasmus MC
* Faculteit der Wijsbegeerte (FW)
* Erasmus School of History, Culture and Communication (ESHCC)
* Rotterdam School of Management, Erasmus University (RSM)

### Besondere institute 
* Erasmus School of Health Policy & Management (ESHPM), voor 2017: *Instituut Beleid & Management Gezondheidszorg (iBMG)*.
* International Institute of Social Studies (ISS).

### Navorsingsinstitute en skole 
* Erasmus Centre for Entrepreneurship (ECE)
* Institute for Housing and Urban Development Studies (IHS)
* Netherlands Institute for Health Sciences (NIHES)
* Erasmus Research Institute of Management (ERIM)

Die onderwys en navorsing is gekonsentreer in ekspertisegebiede:
* Gesondheid - Faculteit der Geneeskunde en Gezondheidswetenschappen/Erasmus MC en instituut Beleid & Management Gezondheidszorg
* Welvaart - Erasmus School of Economics en Rotterdam School of Management, Erasmus University
* Bestuur - Erasmus School of Law en Faculteit der Sociale Wetenschappen
* Kultuur - Erasmus School of History, Culture and Communication, Faculteit der Sociale Wetenschappen en Faculteit der Wijsbegeerte

## Publikasies 
* *Ambitie en identiteit. Van Nederlandsche Handels-Hoogeschool tot Erasmus Universiteit Rotterdam 1913-2013*. Rotterdam, Stad en Bedrijf / Erasmus Universiteit, 2013.  
* M. Davids & J. van Herwaarden: *Erasmus Universiteit Rotterdam, 1973-1993*. Rijswijk, Universitaire Pers Rotterdam, 1993.  
* P.W. Klein: *De Nederlandse Economische Hogeschool : hogeschool voor maatschappijwetenschappen, 1963-1973*. Rotterdam, Universitaire Pers Rotterdam, 1974. 
* J.H. van Stuijvenberg: *De Nederlandsche Economische Hoogeschool, 1913-1963. Van handelshoogeschool naar hogeschool voor maatschappijwetenschappen*. Rotterdam, Nijgh & Van Ditmar, 1963.
* Timo Bolt en Mart van Lieburg: *Erasmus MC. 50 jaar academische gezondheidszorg in Rotterdam*. Utrecht, Uitgeverij Matrijs, 2016. 

## Verwysings 
## Eksterne skakels 
* Amptelike webwerf